Huquq himoyasi bilan shug‘ullanuvchi xalqaro tashkilot Amnesty International Iroqning Mo‘sul shahrida tinch aholiga qarshi amalga oshirilgan jinoyatlarni mustaqil tergov qilishga chaqirdi. «Mustaqil komissiyani ta’sis etish lozim, u xalqaro huquq buzilganiga doir aniq isbotlarga ega holatlarni adolatli tergovdan o‘tkazish, hamda uning natijalarini kafolatlashi mumkin edi», - deyiladi tashkilot hisobotida. Huquq himoyachilari ma’lumotiga ko‘ra, Iroq hukumati kuchlari va IShID bilan kurash bo‘yicha AQSh boshchiligidagi koalitsiya Mo‘sulda «qator shafqatsiz va qonunga zid hujumlarni uyushtirgan». Xususan, iddao etilishicha, janglarda portlovchi xususiyatga ega quroldan foydalanilgan. Amnesty’dan ta’kidlashlaricha, Mo‘sul uchun janglar shaharda gumanitar falokatga olib kelgan.